Diari Oficial de la Generalitat Valenciana


Sumari del DOGV 8585, del 05-07-2019 (2019/5654)

Notificació de la sentència dictada en el procediment de divorci contenciós número 600/2019.
--------------------------------------------------------------------------------------------

### Dades del document

Número de DOGV
:   8585

Data del DOGV
:   05-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5654


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 600/2019. [2019/5654]  
Part demandant: María del Mar Rodríguez Avenza.  
Part demandada: Juan Ucles García.  
Sobre divorci.  
En el judici esmentat s'ha dictat la resolució que té la part dispositiva del tenor literal següent:  
  
«Dispositiva  
Estime parcialment la demanda interposada per M.ª del Mar Rodríguez Avenza, representada per la procuradora senyora Martínez Brufal, contra el seu espós Juan Uclés García, en situació processal de rebel·lia, i declare dissolt el matrimoni de Juan Ucles García i María del Mar Rodríguez Avenza per divorci amb tots els efectes legals inherents, i especialment, els següents:  
1) Queden revocats els consentiments i poders que els cònjuges s'hagueren atorgat entre si i cessa, excepte pacte en contrari, la possibilitat de vincular béns privatius de l'altre cònjuge en l'exercici de la potestat domèstica i es dissol, si escau, la societat a guanys.  
  
2) L'exercici de la pàtria potestat sobre el fill menor de la parella serà conjunt per tots dos progenitors, si bé quedarà sota la guarda i custòdia del seu pare Juan Uclés. L'exercici conjunt de la pàtria potestat implica la participació de tots dos progenitors en les decisions rellevants que afecten el seu fill, especialment, en l'àmbit educatiu, sanitari, religiós i social. Per això, tots dos hauran d'intervindre necessàriament en l'elecció o canvi de centre o model educatiu o activitats extraescolars a realitzar; en l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; en la decisió sobre la realització o no d'un acte religiós o social rellevant, així com en la manera de dur-lo a terme, sense que sobre aquest tema tinga prioritat el progenitor amb qui es trobe el menor en el moment de ser realitzat; en el canvi de domicili, sempre que aquest siga rellevant, en el sentit de dificultar o impedir el compliment del règim de visites vigent; i en l'autorització per a l'eixida del territori nacional. A falta d'acord, haurà de sotmetre's la decisió a l'autoritat judicial corresponent.  
  
No obstant això, el progenitor que es trobe en companyia del seu fill podrà adoptar decisions respecte a aquest, sense prèvia consulta a l'altre progenitor, en els casos en què existisca una situació d'urgència o es tracte de qüestions poc transcendents o rutinàries, que en el normal discórrer de la vida amb un menor poden produir-se. Tots dos progenitors tenen el deure d'informar-se, mútuament, de totes les qüestions rellevants que afecten el seu fill, sempre que el coneixement d'aquelles no el puga obtindre per si mateix el progenitor que no estiga en companyia del menor en el moment en què aquestes es produïsquen (per exemple, malaltia), la qual cosa no succeeix en el cas de qüestions escolars, extraescolars o mèdiques ordinàries, entre altres, en les que els professionals que s'ocupen del menor tenen l'obligació de subministrar, tant al pare com a la mare, qualsevol informació que els sol·liciten sobre el seu fill, per ser tots dos titulars de la pàtria potestat.  
Per a l'adequat exercici dels drets i obligacions derivats de l'exercici conjunt de la pàtria potestat, el menor haurà de ser entregat per un progenitor a l'altre acompanyat de la seua documentació personal (DNI/NIE o passaport, en el cas d'eixida a l'estranger) i sanitària (targeta sanitària), així com de la medicació que haja de ser-li subministrada i instruccions necessàries per a això.  
3) Sense perjudici dels acords que puguen aconseguir els progenitors per al desenvolupament d'un règim de visites ampli i flexible, el règim de visites mínim establit a favor de la progenitora no custòdia senyora Rodríguez Avenza amb el seu fill menor consistirà en:  
- Caps de setmana alterns des de l'eixida del col·legi o institut el divendres a la vesprada i reintegrant-lo al domicili patern a les 20.00 hores del diumenge.  
  
Els períodes vacacionals pel que fa al seu repartiment s'entén que comencen el dia següent de l'últim dia lectiu i finalitzen el dia anterior al començament de les activitats escolars. Conclòs el període vacacional, el següent cap de setmana li correspondrà al progenitor que no haja tingut el menor l'últim període vacacional i així de forma successiva i alterna.  
- Durant les vacances de Nadal el període vacacional es dividirà en dos subperíodes: des de les 11.00 hores de l'endemà de la finalització del col·legi fins a les 18.00 hores del 30 de desembre i des de les 18.00 hores del 30 de desembre fins a les 20.00 hores del dia immediatament anterior a l'inici de les activitats escolars, començant la mare per gaudir el primer subperíode durant el Nadal dels anys parells i el pare el segon i així successivament i alternativament amb els anys imparells.  
  
- Quant a les vacances d'estiu, s'entendrà dividit aquest lapse temporal vacacional en dos períodes comprensius, d'una banda, des de les 11.00 hores del dia immediatament posterior al de conclusió de les activitats escolars i el mes de juliol i, d'una altra, el mes d'agost fins a les 20.00 hores del dia immediatament anterior al reintegrament a l'activitat escolar, corresponent el dret deure de la mare de comunicar-se amb el seu fill i tindre'l en la seua companyia el primer dels períodes citats els anys parells i el segon en els anys imparells; correspondrà al pare, per tant, i referit a aquests períodes vacacionals, el dret deure de gaudir de la companyia del seu fill el segon dels períodes citats els anys parells i el primer en els anys imparells.  
  
I respecte a les vacances de Setmana Santa, durant els anys parells tindrà al xiquet la mare durant la primera meitat: des de les 11.00 hores de l'endemà de la finalització del col·legi (normalment dijous sant) fins a les 18.00 hores del dimarts següent i la segona (des de les 18.00 hores d'aquest dimarts fins a les 20.00 hores del dia immediatament anterior a l'inici de les classes) al pare i viceversa durant els imparells.  
  
En el cas que el menor gaudisca de la Setmana Blanca en el col·legi i no realitze cap activitat amb el centre escolar, passarà aquesta setmana un any amb cadascun dels progenitors, així mateix de forma alternativa, i correspondrà, en cas de desacord, a la mare en els anys parells i al pare en els anys imparells.  
En cas de malaltia del menor o símptomes que s'advertisquen d'aquesta, caldrà comunicar-los a l'altre progenitor amb la immediatesa que el cas permeta i el progenitor que no es trobe en la seua companyia podrà visitar-lo en el domicili de l'altre, avisant amb la deguda antelació i preservant la intimitat d'aquest progenitor i igualment en cas d'ingrés hospitalari podrà visitar el menor on es trobe sense cap limitació de temps i amb les úniques restriccions que determinen el seu estat o lloc de permanència. Cadascun dels progenitors podrà contactar telefònicament tots els dies amb el menor, informant cada progenitor a l'altre del número de telèfon en què el puga localitzar durant els períodes vacacionals i procurant en cas contrari el contacte telefònic amb l'altre progenitor mitjançant l'oportuna telefonada.  
  
La mare podrà comunicar telefònicament amb el seu fill, de manera racional, també sempre que respecte l'horari escolar, i les hores de descans, menjars i estudi del menor.  
En els supòsits d'aniversaris del menor, el progenitor que no el tinga en la seua companyia podrà visitar-lo durant una hora, respectant la celebració que es poguera efectuar en commemoració de l'aniversari.  
4. M.ª del Mar Ródríguez abonarà a Juan Uclés, a partir de març de 2019 inclusivament, 180 euros mensuals en concepte d'aliments a favor del seu fill. Tal quantitat serà abonada a compte en els cinc primers dies de cada mes, en el compte que a aquest efecte es designe pel beneficiari, i actualitzat anualment conforme a l'índex de preus de consum amb l'expressa prevenció que, en cas d'impagament, es podrà fer efectiu el seu pagament directament per la via de constrenyiment, sense perjudici de la possibilitat d'incórrer en el delicte previst en l'article 227 del Codi Penal.  
5. Cadascun dels progenitors haurà de fer-se càrrec del 50 % de les despeses extraordinàries reportades per l'educació i criança del menor. A l'efecte d'evitar futures discrepàncies entre els progenitors, ha d'indicar-se que la pensió alimentària cobreix exclusivament les necessitats bàsiques ordinàries i normals dels fills assenyalades en l'article 142 del Codi Civil, en relació amb l'article 154 del Codi Civil, és a dir, tot allò que cal per al manteniment, habitació, vestit, assistència mèdica, educació i instrucció i, en definitiva, formació integral, tot això entés conforme a l'estatus familiar. Així, a títol d'exemple, són despeses ordinàries els uniformes, llibres escolars, matrícula, menjador escolar, despeses mèdiques i farmacèutics habituals, etc.  
  
Les despeses extraordinàries integren també l'obligació alimentària, però naixen de necessitats dels fills de naturalesa excepcional, són eventuals, difícilment previsibles i d'un muntant econòmic considerable, raó per la qual no poden incloure's en la pensió ordinària alhora que no poden ser costejades només per un dels progenitors sense desequilibrar en el seu perjudici l'equivalència de les seues respectives contribucions. Això no significa que hagen de ser sempre imprescindibles i necessàries (cadira de rodes, elements ortopèdics, assistència de terceres persones en cas de malaltia, etc.), és possible també que siguen accessòries (operacions quirúrgiques en centres privats encara que estiguen cobertes per la Seguretat Social, etc.), o simplement complementàries (viatges d'estudis, classes particulars, etc.). No obstant això, l'obligació de tots dos progenitors de contribuir a mitges al pagament de les despeses extraordinàries, serà pressuposat previ per a la reclamació per un progenitor a l'altre, que, prèviament a la seua realització, excepte supòsits d'urgència, haja sol·licitat el seu consentiment, en qualsevol forma que permeta acreditar-lo documentalment, amb informació a aquest del cost que implica. La falta d'oposició expressa, en el termini de 10 dies naturals, o l'obstaculització acreditada a la recepció de la comunicació serà equivalent a un consentiment tàcit.  
Tot això sense fer especial condemna en les costes causades en la tramitació de la present causa.  
Notifiqueu la present resolució a les parts personades i al Ministeri Fiscal i feu-los saber que aquesta és susceptible de ser recorreguda en apel·lació en els 20 dies hàbils següents a la seua notificació per a la seua resolució per l'Audiència Provincial d'Alacant i de conformitat amb el que es preveu en l'article 774, paràgraf 5, en relació amb els articles 457 i següents de la Llei 1/2000, de 7 de gener, d'enjudiciament civil, aquest recurs no suspendrà l'eficàcia de les mesures acordades en aquesta. Així mateix, per a interposar recurs d'apel·lació caldrà consignar en el compte de depòsits d'aquest jutjat la quantitat de 50 euros que serà reintegrada al recurrent en el cas que el recurs fora totalment o parcialment estimat.  
Aquesta és la meua sentència, de la qual es portarà un testimoniatge a les actuacions i s'inclourà en el llibre de sentències, definitivament jutjant en primera instància, que pronuncia, mana i signa M.ª Luisa Carrascosa Medina, magistrada jutgessa de reforç del Jutjat de Primera Instància número 6 d'Elx.»  
Atés el desconeixement de l'actual domicili o residència de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència.  
  
Elx, 25 de març de 2019.- El lletrat de l'Administració de justícia: Jesús Larrosa Abellán.